–į ES biudžetą įtraukti Komisijos nustatytas baudas, kurių atžvilgiu išnaudotos visos teisinės gynimo priemonės ir kurios dėl to per 2017 m. tapo galutinėmis, atitinkamai sumažinant valstybių narių nuosavų išteklių įnašus į ES biudžetą.

Bendra šiame TBP prašoma mokėjimų asignavimų sumažinimo suma (7 719,7 mln. EUR) yra susijusi daugiausia su 1b išlaidų kategorija ir kiek mažesne apimtimi – su 2, 3 ir 4 išlaidų kategorijomis bei Europos Sąjungos solidarumo fondu (EUSF).

2.1. 1b išlaidų kategorija. Ekonominė, socialinė ir teritorinė sanglauda

Komisija siūlo Europos struktūrinių ir investicijų fondų (ESIF) mokėjimų asignavimus pagal 1b išlaidų kategoriją sumažinti 5,9 mlrd. EUR . Toks sumažinimas siūlomas todėl, kad pagal atnaujintas prognozes mokėjimų poreikiai yra mažesni, nei iš pradžių planuota 2014–2020 m. programavimo laikotarpiui skirtame 2017 m. biudžete.





Visos šio laikotarpio veiklos programos buvo patvirtintos iki 2015 m. pabaigos. Vis dėlto apskritai šioms programoms skirti 2017 m. tarpiniai mokėjimai bus mažesni, nei iš pradžių įtraukta į biudžetą – tai patvirtina naujausios 2017 m. liepos mėn. valstybių narių prognozės, kurios sumažėjo maždaug 6 mlrd. EUR (- 16 %), palyginti su 2017 m. sausio mėn. prognozėmis. Komisijos atlikta valstybių narių pateiktų prognozių analizė taip pat apima patikslinimus, atsižvelgiant į ankstesnį pasikartojantį pervertinimą.

Šie patikslinimai atlikti apdairiai ir atsižvelgiant į pastaraisiais metais pastebimą nuolatinį valstybių narių prognozių klaidų lygį. Be to, atsižvelgta ir į tokius papildomus elementus, kaip trūkstamos reguliavimo paskatos, siekiant paspartinti paraiškų teikimą dėl laisvesnių automatinio įsipareigojimų panaikinimo taisyklių (mažas N + 3 spaudimas), ir pasikartojantis „įprastas“ neįvykdytų mokėjimo paraiškų, kurios pateikiamos per vėlai, kad jas būtų galima patenkinti per tuos metus, skaičius.

Ir toliau pastebimi su 2014–2020 m. veiklos programų įgyvendinimu susiję vėlavimai. Daugiausia jie susiję su tuo, kad ilgai trunka nacionalinių institucijų paskyrimo procesas (Komisijai dar turi būti pranešta apie institucijų paskyrimą 62 veiklos programoms, arba 11 % visų programų), dėl to lėčiau nei tikėtasi tenkinami gauti tarpinio mokėjimo prašymai, nepaisant nurodytos pažangos, kuri padaryta vietoje atrenkant projektus.

Siūloma sumažinti toliau nurodytų biudžeto straipsnių ir punktų mokėjimų asignavimus.

Biudžeto eilutė Pavadinimas Mokėjimų asignavimai 04 02 60 Europos socialinis fondas — Mažiau išsivystę regionai — Investicijų į ekonomikos augimą ir darbo vietų kūrimą tikslas - 667 462 307 04 02 61 Europos socialinis fondas — Pereinamojo laikotarpio regionai — Investicijų į ekonomikos augimą ir darbo vietų kūrimą tikslas - 148 720 085 04 02 62 Europos socialinis fondas — Labiau išsivystę regionai — Investicijų į ekonomikos augimą ir darbo vietų kūrimą tikslas - 333 817 608 13 03 60 Žuvininkystės orientavimo finansinio instrumento (FIFG) užbaigimas. Europos regioninės plėtros fondas (ERPF) — Mažiau išsivystę regionai — Investicijų į ekonomikos augimą ir darbo vietų kūrimą tikslas - 3 441 410 203 13 03 61 Europos regioninės plėtros fondas (ERPF) — Pereinamojo laikotarpio regionai — Investicijų į ekonomikos augimą ir darbo vietų kūrimą tikslas - 491 788 711 13 03 62 Europos regioninės plėtros fondas (ERPF) — Labiau išsivystę regionai — Investicijų į ekonomikos augimą ir darbo vietų kūrimą tikslas - 510 253 467 13 03 64 01 Europos regioninės plėtros fondas (ERPF) — Europos teritorinis bendradarbiavimas - 257 368 301 13 05 03 01 Tarpvalstybinio bendradarbiavimo užbaigimas — Įnašas pagal 1b išlaidų subkategoriją - 15 422 489 13 05 63 01 Tarpvalstybinis bendradarbiavimas — Įnašas pagal 1b išlaidų kategoriją - 21 988 054 22 04 52 Tarpvalstybinis bendradarbiavimas — Įnašas pagal 1b išlaidų kategoriją (Regioninė politika) - 2 512 986 Iš viso - 5 890 744 211

Komisija ne kartą pabrėždavo šį klausimą ir pareikšdavo, kad yra pasirengusi padėti valstybėms narėms užtikrinti spartesnį įgyvendinimą. Liepos mėn. valstybėms narėms išsiųsti keturių Komisijos narių bendrai pasirašyti raštai, įspėjantys jas dėl susirūpinimą keliančio žemo įgyvendinimo lygio ir raginantys nedelsiant šalinti kliūtis.

2.2. 2 išlaidų kategorija. Tvarus augimas. Gamtos ištekliai

2.2.1. Europos žemės ūkio fondas kaimo plėtrai (EŽŪFKP)

05 04 05 01 biudžeto punkto mokėjimų asignavimai iš pradžių buvo numatyti EŽŪFKP 2007–2013 m. programų užbaigimo mokėjimams, tačiau dauguma šių programų buvo užbaigta ir mokėjimai atlikti 2016 m. pabaigoje, kadangi metų pabaigoje atlikus asignavimų perkėlimą ir iš EŽŪFKP 2014–2020 m. biudžeto eilutės šiuo tikslu 2016 m. gauta papildomų mokėjimų asignavimų. Taigi, 2017 m. programų užbaigimo mokėjimų poreikiai yra mažesni ir galima leisti panaudoti 780 mln. EUR sumą.

Atšaukus tam tikras priemones, taip pat siūloma 1,5 mln. EUR sumažinti 05 04 60 02 biudžeto punkto įsipareigojimų asignavimus.

Biudžeto eilutė Pavadinimas Įsipareigojimų asignavimai Mokėjimų asignavimai 05 04 05 01 Kaimo plėtros programos - - 780 000 000 05 04 60 02 Techninė pagalba veiklai - 1 500 000 - Iš viso - 1 500 000 - 780 000 000

2.2.2. Privalomi įnašai, mokami regioninėms žuvininkystės valdymo organizacijoms ir kitoms tarptautinėms organizacijoms, taip pat pagal tausios žuvininkystės susitarimus

Remiantis atnaujinta derybų dėl prekybos ir tausios žvejybos partnerystės susitarimų padėties analize, iš rezervų eilutės (40 02 41 biudžeto straipsnis) galima panaudoti 11,2 mln. EUR įsipareigojimų asignavimų ir 10,4 mln. EUR mokėjimų asignavimų. Be to, 0,2 mln. EUR įsipareigojimų ir mokėjimų asignavimų galima panaudoti iš privalomų įnašų, mokamų tarptautinėms institucijoms, veikiančioms jūrų reikalų ir žuvininkystės srityje (11 03 02 biudžeto straipsnis).

Biudžeto eilutė Pavadinimas Įsipareigojimų asignavimai Mokėjimų asignavimai 11 03 02 Tvaraus žuvininkystės ir jūrų valdymo vystymo pagal BŽP tikslus skatinimas (privalomi įnašai, mokami tarptautinėms institucijoms) - 207 268 - 207 268 40 02 41 Diferencijuotieji asignavimai (Rezervas 11 03 01 biudžeto straipsniui – Trečiųjų valstybių vandenyse Sąjungos žvejybos laivais vykdomos žvejybos veiklos valdymo pagrindo nustatymas) - 11 166 522 - 10 361 522 Iš viso - 11 373 790 - 10 568 790

2.2.3. Europos žemės ūkio garantijų fondas (EŽŪGF)

Atšaukus tam tikras priemones, siūloma sumažinti 05 01 04 01 biudžeto punkto ir 05 08 09 biudžeto straipsnio įsipareigojimų ir mokėjimų asignavimus.